ধর্ষণ কাণ্ডে গ্রেফতার যোগী-রাজ্যের কংগ্রেস সাংসদ

ওয়েব ডেস্ক: ধর্ষণ কাণ্ডে গ্রেফতার হলেন উত্তরপ্রদেশের (Uttar Pradesh) কংগ্রেস (Congress) সাংসদ রাকেশ রাঠোর (Rakesh Rathore)। বৃহস্পতিবার নিশ্ছিদ্র নিরাপত্তার ঘেরাটোপে তাঁকে আদালতে নিয়ে যাওয়া হল। সীতাপুর (Sitapur) কেন্দ্রের সাংসদ তথা যোগী আদিত্যনাথের (Yogi Adityanath) রাজ্যে কংগ্রেসের সাধারণ সম্পাদককের বিরুদ্ধে ধর্ষণের অভিযোগ করেন এক মহিলা। আগাম জামিনের জন্য এলাহাবাদ হাইকোর্টে (Allahabad High Court) আবেদন করেন রাঠোর, কিন্তু গত বুধবার হাইকোর্টের লখনউ বেঞ্চ সেই আবেদন নাকচ করে দেয় এবং তাঁকে আত্মসমর্পণের নির্দেশ দেয়। ২৩ জানুয়ারি সীতাপুরের এমপি-এমএলএ আদালতও আগাম জামিনের আবেদন খারিজ করেছিল।

কংগ্রেস সাংসদের বিরুদ্ধে অভিযোগ, গত চার বছর ধরে বিয়ে এবং রাজনৈতিক কেরিয়ার গড়ে দেওয়ার প্রতিশ্রুতি দিয়ে ওই মহিলার সঙ্গে যৌন সম্পর্ক করেছেন। কল ডিটেলস এবং ফোন কলের রেকর্ডিংও পুলিশের হাতে তুলে দিয়েছেন মহিলাটি।

আরও পড়ুন: চণ্ডীগড়ে আপ-কংগ্রেসে ধাক্কা, মেয়র নির্বাচনে জিতল বিজেপি

গত সপ্তাহে পাঁচজনের বিরুদ্ধে আলাদা একটি মামলা দায়ের করেন মহিলা স্বামী। সেই আমলায় অভিযোগ করা হয়, রাঠোর এবং তাঁর পুত্র ধর্ষণের মামলা মিটমাট করে নিতে মহিলার পরিবারকে চাপ দিচ্ছেন।

প্রসঙ্গত, কংগ্রেসে যোগ দেওয়ার আগে বিজেপি এবং নির্দল প্রার্থী হিসেবে উত্তরপ্রদেশের বিধানসভা নির্বাচনে লড়েছেন রাঠোর। মায়াবতীর বহুজন সমাজ পার্টির সঙ্গে এককালে তাঁর যোগাযোগ ছিল। এদিন সকালে আত্মসমর্পণ করার পর রাঠোরকে আদালতে পেশ করা হয়।